Virgilijus Pozingis

Virgilijus Pozingis (g. 1964 m. kovo 29 d. Veiviržėnuose, Klaipėdos rajonas) – Lietuvos ir Šilutės rajono savivaldybės politinis bei visuomenės veikėjas.

Biografija 
1982 m. baigė Veiviržėnų vidurinę mokyklą, 1987 m. Lietuvos žemės ūkio akademiją, mokslinis agronomas.

1987 m. Klaipėdos raj. J. Janonio kolūkio pirmininko pavaduotojas. 1989 m. Ašvos tarybinio ūkio direktoriaus pavaduotojas, 1990 m. ūkio direktorius. 

Nuo 1993 m. Šilutės raj. Švėkšnos apylinkės viršaičio pavaduotojas. Nuo 1995 m. Šilutės rajono Švėkšnos seniūnijos žemėtvarkos skyriaus žemėtvarkininkas. 2003–2007 m. ir nuo 2014 m. Šilutės rajono savivaldybės administracijos direktorius. 2007–2012 m. Šilutės rajono savivaldybės meras. 2012–2014 m. Šilutės rajono savivaldybės administracijos direktoriaus pavaduotojas.

SSKP, Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos, Lietuvos valstiečių ir žaliųjų sąjungos Šilutės rajono skyriaus narys.

2007–2012 m. Šilutės rajono savivaldybės tarybos narys.

Šilutės kredito unijos stebėtojų tarybos narys. Sutuoktinė Daina, vaikai Paulius, Justas.

Šaltiniai 

Šilutės merai